open-index/open-wikipedia-markdown huggingface dataset:
Giellagas-instituutti

**Giellagas-instituutti** on Oulun yliopiston humanistiseen tiedekuntaan kuuluva yksikkö, joka on erikoistunut saamelaiskielten ja saamelaisen kulttuurin tutkimukseen ja opetukseen.

Instituutti perustettiin vuonna 2001, ja sillä on päävastuu saamen kielen ja saamelaisen kulttuurin ylimmästä opetuksesta ja tutkimuksesta Suomessa. Giellagas-instituutin oppiaineita, saamen kieltä ja kulttuuria, voi molempia opiskella pääaineina sekä saamen kieltä myös sivuaineena. Elokuussa 2013 Giellagas-instituutti aloitti inarinsaamen verkko-opetuksen.

Instituutti ylläpitää saamelaista kulttuuriarkistoa (Sápmelaš kulturarkiiva).

## Tutkimushankkeita
Professori Veli-Pekka Lehtolan johdolla instituutti on tutkimusta saamelaismielikuvista Suomessa 1910–1940-luvuilla.
Toisessa projektissa tutkitaan saamelaisten ja nenetsien käsityksiä ja tulkintoja maiseman ja kulttuurin välisestä suhteesta. *Saamelais-suomalaiset suhteet* –projektissa tutkitaan valtion sekä maakunnallisten ja paikallisten viranomaisten suhdetta saamelaisiin. Monitieteinen *Saamelaisten hengellisyys* -projekti tutkii saamelaisten uskonnollisen tilanteen ja hengellisyyden muuttumista 1600-luvulta 1900-luvulle. Instituutin määräaikainen professori Anni-Siiri Länsman on mukana *Metropolia Arctica* – tutkimusverkostossa, jossa tutkitaan pohjoisten  alueiden urbanisoitumiskehitystä ja sen seurauksia. Verkoston muut tutkijat tulevat Kanadasta, Grönlannista, Alaskasta, Ranskasta ja Islannista.

Saamen kielen tutkimuksessa painopisteinä ovat saamelaiskielten sanaston historiallinen tausta ja suhteet muihin uralilaisiin kieliin, saamelaiskielten äännehistoria ja sen uralilainen tausta, saamelaiskielten fonologia sekä pohjoissaamen lauseoppi, saamen omaksuminen ensimmäisenä kielenä, saamelaiset paikannimet, saame vieraana kielenä sekä pohjoissaamen, inarinsaamen ja koltansaamen sanasto.

Giellagas-instituutissa syntyneistä yhdeksästä ensimmäisestä tohtorinväitöksestä viisi on kirjoitettu saameksi.
## Lähteet

## Aiheesta muualla
*Instituutin verkkosivusto
Tony Mitchell

**Tony Mitchell** (s. 7. huhtikuuta 1992 Milwaukee, Wisconsin) on yhdysvaltalainen koripalloilija, pelipaikaltaan pieni laitahyökkääjä. Hän edustaa tällä hetkellä NBA-liigassa pelaavaa Detroit Pistonsia.

Ennen ammattilaisuraansa Mitchell pelasi yliopistokoripalloa Pohjois-Texasin yliopiston joukkueessa, *North Texas Mean Greenissä*. Hän oli jo sitoutunut menemään Missourin yliopistoon, mutta pelikelpoisuusongelmien takia joutui valitsemaan alemman tason joukkueen. Wisconsinissa syntynyt, mutta Dallasin lähistöllä Texasissa kasvanut Mitchell päätti valita lähiseudun yliopiston, North Texasin.

Detroit Pistons varasi Mitchellin NBA:n vuoden  toisella kierroksella, tilaisuuden 37. pelaajana.

## Lähteet
Regina Häusl

**Regina Häusl** (s. 17. joulukuuta 1973 Bad Reichenhall, Baijeri, Saksan liittotasavalta) on saksalainen alppihiihtäjä, syöksylaskun maailmancupin voittaja.

Häusl voitti syöksylaskun maailmancupin kokonaiskilpailun kaudella 1999–2000 ja sijoittui toiseksi 1992–1993. Alppiyhdistetyn maailmancupissa hän oli viides kaudella 1991–1992. Hän voitti syöksylaskun maailmancupin osakilpailun Cortina d’Ampezzossa 9. tammikuuta 1993, sijoittui samassa lajissa kuusi kertaa toiseksi ja kolme kertaa kolmanneksi. Supersuurpujottelun maailmancupin osakilpailuissa hän oli kerran toinen ja kaksi kertaa kolmas.

Häusl voitti suurpujottelun ja supersuurpujottelun nuorten maailmanmestaruuden Mariborissa 1992. Hän oli supersuurpujottelun MM-kilpailussa kymmenes Moriokassa 1993 ja kolmastoista Sierra Nevadassa 1996. Sestrieren MM-kilpailuissa 1997 hän sijoittui syöksylaskussa 11:nneksi ja Naganon olympialaisissa 1998 supersuurpujottelussa neljänneksi. Vailin MM-kilpailuissa 1999 hän oli syöksylaskussa viides ja supersuurpujottelussa 13:s. Salt Lake Cityn olympialaisissa 2002 hän sijoittui syöksylaskussa kymmenenneksi.

## Lähteet
Queensin piirikunta

**Queensin piirikunta** on neljän hallinnollisen alueen nimi:

*Queensin piirikunta, Yhdysvaltojen New York
*Queensin piirikunta, Kanadan Prinssi Edvardin saari
*Queensin piirikunta, Kanadan New Brunswick, historiallinen piirikunta 
*Queensin piirikunta, Kanadan Nova Scotia, historiallinen piirikunta
Chantal Bournissen

**Chantal Bournissen** (s. 6. huhtikuuta 1967 Arolla, Valais) on sveitsiläinen alppihiihtäjä. Hän edusti aktiiviurallaan Skiclub Héremencea.

Bournissen sai nuorten MM-kilpailuissa pronssia syöksylaskussa ja pujottelussa Jasnassa 1985. Calgaryn olympialaisissa 1988 hän sijoittui syöksylaskussa 11:nneksi. Hän voitti alppiyhdistetyn maailmanmestaruuden Saalbachissa 1991. Lisäksi hän oli neljäs syöksylaskussa ja viides supersuurpujottelussa. Albertvillen olympialaisissa 1992 hän sijoittui alppiyhdistetyssä neljänneksi.

Bournissen voitti syöksylaskun maailmancupin kaudella 1990–1991. Maailmancupin kokonaiskilpailussa hän sijoittui samalla kaudella neljänneksi. Hän voitti kaikkiaan seitsemän maailmancupin osakilpailua, sijoittui kolme kertaa toiseksi ja neljä kertaa kolmanneksi.

## Maailmancupin osakilpailuvoitot
Lähde: FIS

## Lähteet
Toivala-Vuorela

**Toivala-Vuorela** on taajama Pohjois-Savossa. Taajama sijaitsee Siilinjärven eteläosassa, mutta pieni osa sen asukkaista asuu myös Kuopion puolella. Taajama koostuu kahdesta osasta: valtatien 5 itäpuolella sijaitsevasta Toivalasta ja länsipuolella olevasta Vuorelasta.

Vuoden 2018 lopussa Toivala-Vuorelassa asui Tilastokeskuksen taajama-aluerajauksen mukaan yhteensä 5&nbsp;705 henkilöä.

## Lähteet
Caj Westerberg

**Caj Torsten Westerberg**  (s. 14. kesäkuuta 1946 Porvoo) on suomalainen kirjailija ja suomentaja.

## Henkilöhistoria
Westerbergin vanhemmat olivat ylietsivä Torsten Westerberg ja ravintolaemäntä Margit Eriksson. Hänen ensimmäinen puolisonsa 1965–1970 oli taidemaalari Riitta Raija Puupponen, toinen 1971–1988 filosofian tohtori Elina Waris ja kolmas vuodesta 1992 on taidegraafikko Marjatta Nuoreva. Westerbergin poika toisesta avioliitosta on ohjaaja ja käsikirjoittaja Paavo Westerberg. Valtion taiteilijaeläke Westerbergille myönnettiin 2007.

## Kirjallinen tuotanto
Westerberg on tunnettu ensisijaisesti runoilijana. Westerberg on myös suomentanut runsaasti runoja ja näytelmiä. Hän on kaksikielinen, mutta on kirjoittanut lähinnä suomeksi. Ensimmäiset ruotsinkieliset runokokoelmansa Westerberg julkaisi vuonna 2017. Jo esikoisteos *Onnellisesti valittaen* toi Westerbergin julkisuuteen. Sitä pidettiin kuvausvoimaisena ja visuaalisesti rikkaana. Runoilijana häntä on verrattu Rabbe Enckelliin ja häntä arvostetaan muiden muassa Gunnar Ekelöfin, Tomas Tranströmerin ja Tua Forsströmin runouden suomentajana.

### Teoksia
* *Onnellisesti valittaen*, 1967
* *Runous*, 1968
* *En minä ole ainoa kerta*, 1969
* *Uponnut Venetsia*, 1972
* *Äänesi*, 1974
* *Kallista on ja halvalla menee*, 1975
* *Reviirilaulu*, 1978
* *Elämän puu*, 1981
* *Kirkas nimetön yö*, 1985
* *Toteutumattomat kaupungit*, Runoja 1967–1985, 1987
* *Että näkyisi valona vedessä*, 1991
* *Läikehtien rientävät pilvinä kivet*, 1992
* *Ataraksia*, 2003
* *Yönmusta, sileä*, 2011
* *En den klaraste klang*, 2017
* *Mörker och ljung*, 2017

### Palkintoja ja tunnustuksia
* Kirjallisuuden valtionpalkinto, 1970, 1986
* Suomen Kirjailijaliiton palkinto, 1978
* Valtion kääntäjäpalkinto, 1984
* Suuren Suomalaisen Kirjakerhon tunnustuspalkinto, 1986
* Yleisradion Kääntäjäkarhu-tunnustuspalkinto, 1994 (Ekelöf, *Trilogia*) ja 2012 (Tomas Tranströmerin tuotanto)
* Eino Leinon palkinto, 1995
* Finlands Svenska Författarföreningens stora pris, 1998
* Irene ja Kalevi Sorsan rahaston kääntäjäpalkinto, 2005
* Mikael Agricola -palkinto, 2007

## Lähteet

## Aiheesta muualla

*
Teho (täsmennyssivu)

**Teho** voi tarkoittaa seuraavia:

* teho, fysikaalinen suure, tehty työ tai käytetty energia aikayksikköä kohti
* teho, farmakologinen suure, lääkeaineen enimmäisvaste suhteessa muihin lääkeaineisiin
* Osuusliike Teho, Hyvinkäällä 1919–1984 toiminut osuusliike
* Teho, Olvin valmistama energiajuoma
* Teho-pakkaus, vuosina 1945–1947 käytetty metsätyöntekijöiden elintarvikepakkaus
* sairaalan teho-osasto
* Teho Majamäki, suomalainen muusikko ja lyömäsoitintaiteilija
Crown of Creation meets Friends

**Crown of Creation meets Friends** on Crown of Creation-yhtyeen toinen studioalbumi, joka julkaistiin tammikuussa vuonna 1998.

## Kappaleet
Kaikki kappaleet kirjoittanut Thomas Czacharowski, ellei toisin mainittu.

#
#
#
#
#
#
#
#
#
#
#
#
#
#
#

## Kokoonpano 1–6
* Nicci Knauer – laulu
* Thomas Czacharowski – syntetisaattori
* Adrian Lesch – syntetisaattori
* Olaf Oppermann – kitara

### Vierailijat
* Jeanette – taustalaulu 
* Olaf – taustalaulu

## Kokoonpano 7–9
* Andrea Habenicht – laulu
* Frauke Verwohlt – laulu
* Thomas Czacharowski – syntetisaattori
* Adrian Lesch – syntetisaattori

## Kokoonpano 10–13
* Nicci Knauer – laulu
* Thomas Czacharowski – syntetisaattori
* Nico, Frank, Adrian, Sharomy, Daniela – taustalaulu

## Kokoonpano 14–15
* Frank Müller – laulu, syntetisaattori, kitara
* Nico – taustalaulu 
* Sharomy – taustalaulu

### Kokoelmat
* 2003: *Berenstark 10* (sisältää *When Time is lost*)
* 2004: *Berenstark 11* (sisältää *Friends*)
* 2010: *Abstürzende Brieftauben – TANZEN* (sisältää *When Time is lost*)

## Lähteet

## Aiheesta muualla
* Virallinen kotisivu
Al J. Neiburg

**Allen J. Neiburg** (22. marraskuuta 1902 St. Albans, Vermont – 12. heinäkuuta 1978 New Haven, Connecticut) oli yhdysvaltalainen sanoittaja. Hän opiskeli Bostonin yliopistossa ja tuli tunnetuksi sanoittamistaan kappaleista ”I’m Confessin’ That I Love You” (yhdessä Doc Doughertyn ja Ellis Reynoldsin kanssa), ”It’s the Talk of the Town” ja ”Under a Blanket of Blue” (Jerry Livingstonin ja Marty Symesin kanssa). Hän johti myös omaa musiikkikustantamoaan.

## Lähteet

## Aiheesta muualla
*
Marty Symes

**Marty Symes** (1904–1953) oli yhdysvaltalainen sanoittaja.

Symes syntyi New Yorkin Brooklynissä vuonna 1904. Hänen ensimmäinen merkittävä yhteistyökumppaninsa oli säveltäjä Jerry Livingston. Vuonna 1932 he tekivät kappaleen ”Darkness on the Delta”, josta tuli hitti Mildred Baileylle. Seuraavana vuonna Casa Loma Orchestra nauhoitti heidän kappaleensa ”Under the Blanket of Blue” ja ”It’s the Talk of the Town”. Molempien kappaleiden sanoitus syntyi yhteistyössä Al J. Neiburgin kanssa.

Vuonna 1936 Symes sanoitti Isham Jonesin hitin ”There Is No Greater Love”. Kappaleen ovat nauhoittaneet Guy Lombardo, Billie Holiday, Al Hibbler ja lukuisat muut artistit, ja sitä pidetään jazzstandardina.

Nino Rota käytti Symesin sanoittamaa kappaletta ”I Have But One Heart” (säv. Johnny Farrow) vuoden 1972 elokuvassa *[[Kummisetä (elokuva)|Kummisetä]]*.

Symes kuoli Forest Hillsin kaupungissa New Yorkissa vuonna 1953.

## Lähteet
Rakas-kustannus

**Rakas-kustannus** (entinen Luovinet Osk) on pienkustantamo, joka on tuottanut muistelmateoksia ja romaaneja vuodesta 2009 alkaen. Rakas-kustannuksen kirjailijoita ovat Raili Vesanen, Saana Saarinen ja Hilkka-Liisa Vesanen.   

## Lähteet
* http://www.luovi.net/kirjat/ 
* http://rakaskustannus.wordpress.com/

## Aiheesta muualla
* http://www.luovi.net/kirjat/
Norman Bethune

**Norman Bethune** (4. maaliskuuta 1890 Gravenhurst, Kanada – 12. marraskuuta 1939 Hebei, Kiina) oli kanadalainen kirurgi ja lääkintäupseeri. Hänet tunnetaan erityisesti työstään sotilaslääketieteen alalla ja siihen kehittämistään parannuksista. Bethunea pidetään yhtenä kaikkien aikojen suurimmista kanadalaisista.

## Varhainen elämä ja yhteiskunnallinen herääminen

Ontarion Gravenhurstissä syntynyt Bethune valmistui Toronton yliopistosta ja palveli ensimmäisessä maailmansodassa Kanadan armeijan lääkintäjoukoissa Ranskassa sekä myöhemmin Ison-Britannian Kuninkaallisessa laivastossa kirurgina. Sodan jälkeen Bethune työskenteli eri sairaaloissa Englannissa, Skotlannissa, Yhdysvalloissa ja Kanadassa sekä lääkärinä että opettajana. Hänen lääkärintyössään näkemä sosiaalinen eriarvoisuus sai pappissukuun syntyneen Bethunen kiinnostumaan vasemmistolaisuudesta 1930-luvun alun lamavuosina. Vuonna 1935 hän matkusti Neuvostoliittoon tutustumaan maan terveydenhuoltojärjestelmään. Palattuaan kotimaahansa Bethune liittyi Kanadan kommunistiseen puolueeseen. 

## Espanjan ja Kiinan sisällissodat
Espanjan sisällissodan sytyttyä heinäkuussa 1936 Bethune matkusti Espanjaan ja tarjosi palveluksiaan diktaattori Francoa vastaan taisteleville tasavaltalaisille. Hän kehitti sodan aikana muun muassa siirrettävän kenttäolosuhteisiin tarkoitetun verensiirtolaitteiston. Tammikuussa 1938 Bethune lähti Espanjasta ja liittyi Kiinan sisällissodassa taistelleisiin Maon johtamiin kommunistien joukkoihin. Kiinassa hän kehitti erityisesti kenttäkirurgiaa sekä koulutti lääkintähenkilökuntaa. Sisällissodan lisäksi Bethune osallistui kirurgina toiseen Kiinan-Japanin sotaan. Marraskuussa 1939 hän viilsi leikkauksen yhteydessä haavan sormeensa ja kuoli myöhemmin verenmyrkytykseen 49-vuotiaana.

## Muistaminen

Norman Bethune on haudattu Shijiazhuangin kaupunkiin vallankumouksen marttyreille tarkoitetulle hautausmaalle. Hänen viereensä on haudattu myös kaksi muuta ulkomaalaista, skottilainen lähetyssaarnaja ja olympiamitalisti Eric Liddell sekä intialainen lääkäri Dwarkanath Kotnis. Bethune nauttii vielä tänäkin päivänä Kiinassa suurta arvostusta. Hän on yksi harvoista ulkomaalaisista, jolle maassa on pystytetty patsaita. Bethunen mukaan on Kiinassa nimetty myös useita lääketieteen oppilaitoksia. Hänellä on lisäksi muistomerkki Espanjan Malagassa sekä useita patsaita kotimaassaan Kanadassa.

Vuonna 1972 Kanadan hallitus nimesi hänet "Persons of National Historic Significance" -luetteloon, joka sisältää kansallisesti merkittäviä kanadalaisia. Kanadan yleisradioyhtiön järjestämässä *The Greatest Canadian* (Suurin kanadalainen) -äänestyksessä Bethune sijoittui vuonna 2004 sijalle 26. Hänestä on tehty useita televisiosarjoja sekä Kanadassa että Kiinassa. Vuonna 2006 valmistui 20-osainen *Dr. Norman Bethune*, joka oli kaikkien aikojen kallein kiinalainen televisiosarja. *Bethune – sankarin synty* -niminen elokuva tuli ensi-iltaan vuonna 1990. Siinä Bethunea esitti Donald Sutherland ja elokuvan naispääosassa nähtiin Helen Mirren.

## Lähteet

## Aiheesta muualla
Keltavuoren kalliomaalaus

**Keltavuoren kalliomaalaus** sijaitsee Humaljärvellä Keltavuoren rannassa Lappeenrannassa Etelä-Karjalassa. Maalauksen löysi Heimo Lensu vuonna 1976 ja se ajoitettaan kivikaudelle tai pronssikauden alkuun. Jussi-Pekka Taavitsainen tarkensi ajoitusta vuonna 1977 neljännen vuosituhannen toisen puoliskon ja toisen vuosituhannen toisen puoliskon väliin ennen ajanlaskun alkua.

## Kallio ja sen sijainti
Maalauskohde sijaitsee Salpausselästä etelään ja kuuluu sen eteläiseen järvirikkoiseen alueeseen. Kallio sijaitsee Humaljärven etelärannalla järven itäosissa Keltavuoren muodostaman niemen itärannalla. Kallio nousee vedestä jyrkästi. Maapalsta kuuluu Lappeen seurakunnalle. Kalliota peittävät vaaleat valumajäljet.

## Maalaus
Maalauskuviot on maalattu 1,15 − 2,5 metriä nykyisen vedenpinnan yläpuolelle noin 10 metrin matkalle. Ne muodostavat kolme kuvakenttää, jotka Pekka Kivikäs on jakanut osiin A, B ja C.

Ryhmä A sijaitsee maalauksista pohjoisimpana ja siitä erottuu muutamia ihmishahmoja. Osa kuvioista on vain punavärivärjäytymiä ja kuvioiden katkelmia. Alemmat kuviot esittävät neljää sivuittain kuvattua ja jonossa vasemmalle katsovaa ihmistä. Niistä vasemmalla erottuu koukkupolvinen ja käsiään ylös kohottava ihminen, jonka pituus on 40 senttimetriä.

Ryhmä B sijaitsee keskellä kuvioaluetta ryhmän A eteläpuolella. Tunnistettava kuvio on noin 40 senttimetriä korkea ihmishahmo, joka kohottaa käsiään ylöspäin. Vartalo on maalattu suoraksi ja pitkäksi ja sen pää on täyteisesti maalattu ympyrä. Sivulle ojennetut kädet on taivutettu kyynärtaipeistaan ylöspäin. Tämän lähellä erottuu 62 senttimetriä pitkä pystyviiva, joka muodostaa loivasti kääntyilevän sik-sak-kuvion ja jonka päässä on lievä vahvennus. Kuvio on kuin ilmetty käärme, jota ihminen pitelee kädessään. Tämän yläpuolella on 25 senttimetriä pitkä tunnistamaton kuvio.

Eteläisin kuvio sijaitsee vain 1,7 metriä vedenpinnan yläpuolella. Se esittää sarvipäistä ihmiskuviota, joka on 41 senttimetriä korkea. Hahmon pää on kuin varoituskolmion muotoinen, joka on maalattu ääriviivoin. Siitä pistää ylöspäin kaksi "piikkiä". Kädet on nostettu hahmon lanteille. Jalkoja ei enää kunnolla erota.

## Lähteet
* 
* 
* Muinaistaideyhdistys: Keltavuori 
* Luukkonen, Ismo: Keltavuori
* 
### Viitteet
Chris Owens

**Haywood Christopher ”Chris” Owens** (s. 1. maaliskuuta 1979 Akron) on yhdysvaltalainen koripalloilija. Hän on yleisurheilija Jesse Owensin veljen pojanpoika.

## Ura
Owens pelasi yliopistokoripalloa ensin Tulanen yliopistossa, mutta siirtyi vuosiksi 1999–2002 Texasin yliopistoon. Hän osallistui vuoden  NBA:n varaustilaisuuteen, jossa Milwaukee Bucks varasi hänet tilaisuuden 48. pelaajana. Seura kauppasi hänet edelleen Memphis Grizzliesille, jossa hän pelasi yhden NBA-ottelun kaudella 2002–2003.

Uransa Euroopassa Owens aloitti vuonna 2004 italialaisessa Pallacanestro Trapanissa, joka pelasi toisella sarjatasolla. Kaudeksi 2005–2006 hän siirtyi Espanjan pääsarjatasolla pelanneeseen CB Granadaan, josta hän siirtyi helmikuussa 2006 takaisin Yhdysvaltoihin, Sioux Falls Skyforceen. Huhtikuussa 2006 Owens siirtyi loppukaudeksi kreikkalaiseen Panionisiin.

Kaudet 2006–2008 Owens vietti Saksan sekä Turkin pääsarjoissa ALBA Berlinin sekä Galatasarayn joukkueissa. Kauden 2008–2009 alussa hän teki sopimuksen ukrainalaisen BK Donetskin kanssa ja pelasi seurassa tammikuuhun 2010 asti, jonka jälkeen hän siirtyi loppukaudeksi kreikkalaiseen Panelliniosiin. Kauden 2010–2011 Owensin oli tarkoitus pelata Gravelinesin joukkueessa, mutta sopimus purettiin jo lokakuussa 2010. Tämän myötä hän palasi Ukrainaan, jossa hän siirtyi pelaamaan Azovmaš Mariupoliin. Owens pelasi seurassa loppukauden ajan, jonka jälkeen hän teki kauden 2011–2012 kattavan sopimuksen KK Cedevitan kanssa. Hän ei pelannut kaudella 2012–2013 missään seurassa, mutta teki kesällä 2013 KTP-Basketin kanssa pelaajasopimuksen.

## Lähteet

## Aiheesta muualla
*Basketball-Reference
Adam Holzman (kitaristi)

**Adam Holzman** (s. 1960 New York) on yhdysvaltalainen klassinen kitaristi. Hän opiskeli vanhemman veljensä Brucen sekä Albert Valdes Blainin ja Eliot Fiskin johdolla. Hän valmistui Floridan osavaltionyliopistosta ja osallistui lisäksi Oscar Ghiglian mestarikursseille Sienan Accademia Musicale Chigianassa ja Aspenin musiikkijuhlilla. Hänet valittiin kahdesti esiintymään Andres Segovian historiallisille mestariluokille.

Holzman on esiintynyt eri puolilla Yhdysvaltoja ja Eurooppaa. Lisäksi hänen kansainvälinen uransa on vienyt hänet Kanadaan, Meksikoon ja Latinalaiseen Amerikkaan. Hänen levytyksensä Naxos-levymerkille ovat saaneet kriitikoilta kiitosta. Hän on levyttänyt muun muassa Fernando Sorin, Manuel Poncen, Antonio Lauron ja Johann Kaspar Mertzin teoksia. Holzman on omistautunut myös nykymusiikille. Hän oli mukana tilaamassa Samuel Adlerin ensimmäistä kitarakonserttoa. Hän oli ensimmäinen Roland Dyensin musiikkia Pohjois-Amerikassa esittänyt henkilö, ja hän on lisäksi kantaesittänyt Robert Helpsin ja Stephen Funk Pearsonin töitä.

Holzman perusti Texasin yliopiston (Austin) kitarajaoston. Hän on ollut nimikkotaiteilijana Universidad Autónoma de Nuevo Leónissa Meksikon Monterreyssa. Hänelle on myönnetty Ernst von Dohnányi -palkinto Floridan osavaltionyliopistosta ja Robert W. Hamiltonin taidepalkinto Texasin yliopistosta. Lisäksi Holzman on saanut monia muita kansainvälisiä tunnustuksia. Hän asuu Austinissa vaimonsa ja poikansa kanssa.

## Lähteet
Adam Holzman

**Adam Holzman** on seuraavien henkilöiden nimi:

* Adam Holzman (s. 1960), yhdysvaltalainen kitaristi
* Adam Holzman, yhdysvaltalainen kosketinsoittaja
Samalas

**Samalas** on vanha tulivuori Indonesiassa Lombokin saarella. Sen yhteydessä on nykyisin yhä toimiva Rinjani

Samalas on todennäköisesti purkautunut vuonna 1257 ja aiheuttanut vuonna 1258 alkaneen hyvin kylmän kauden maapallolla. Talvi oli hyvin pitkä, kesä kylmä ja pilvinen, kuu oli pitkät ajat näkymättömissä. Ihmisiä kuoli huonojen satojen vuoksi nälkään ja tauteihin vielä vuosina 1260–1261. Purkaus oli voimakkain viimeisten 7&nbsp;000 vuoden aikana.

Kurjuuden seurauksena noina aikoina kiersi Euroopassa itseään ruoskivia katumusharjoituksia tekevän flagellantit-nimisen joukkoliikkeen jäseniä.

Ennen purkausta Samalas oli noin puoli kilometriä viereistä Rinjania korkeampi (4200 m). Purkauksessa vuori menetti 200 kuutiokilometriä maata, ja purkauksen jälkeen Samalaksesta on jäljellä vain paljon Rinjania matalampi kaldera, kraaterijärvi Segara Anak (korkeus 2004 m).

## Lähteet

## Aiheesta muualla
* Robert Klemetti, Samalas in Indonesia Identified as Source of the 1257 A.D. ‘Missing’ Eruption, Wired.com 30.9.2013
Send Me an Angel

**Send Me an Angel** on Scorpionsin single, joka julkaistiin yhtyeen vuonna 1990 julkaistulla albumilla *[[Crazy World]]*. Yhdessä "Wind of Change" -kappaleen kanssa siitä tuli albumin yksi hittikappaleista. Single saavutti sijan 44 Billboard Hot 100 -listalla, sijan 8 Hot Mainstream Rock Tracks -listalla ja sijoittui hyvin monella muulla Euroopan singlelistalla.

Kappaleen orkestraalinen versio nauhoitettiin vuonna 2000 albumille *[[Moment of Glory]]*, jolla vierailee italialainen laulaja Zucchero. Kappaleesta nauhoitettiin myös akustinen versio vuoden 2001 albumille *[[Acoustica]]*.

## Kappaleet
; 7" single
# 
# 

; CD maxi
# 
# 
# 

## Kokoonpano
* Klaus Meine – laulu
* Matthias Jabs – soolokitara
* Rudolf Schenker – kitara
* Francis Buchholz – basso
* Herman Rarebell – rummut

## Lähteet

## Aiheesta muualla
* Discogs
Continental (täsmennyssivu)

**Continental** voi viitata seuraaviin asioihin:
*Continental, saksalainen rengasvalmistaja
*Continental, yhdysvaltalainen akkuvalmistaja
*Continental Airways, venäläinen lentoyhtiö
*Continental Airlines, yhdysvaltalainen entinen lentoyhtiö
**[[Continental – hupainen avioero]]*, yhdysvaltalainen elokuva vuodelta 1934
*Hotel Continental, hotelli Oslossa
*”The Continental”, musiikkikappale samannimisestä elokuvasta.
Robin Engelen

**Robin Engelen** on saksalainen kapellimestari ja pianisti. Hän voitti ensimmäisen palkinnon "Jugend Komponiert" -kilpailussa Nordrhein-Westfalenissa vuonna 1993. Vuosina 1994–2002 hän opiskeli orkesterinjohtoa Wolf-Dieter Hauschildin johdolla Karlsruhen konservatoriossa. Häntä opetti myös Günter Wand. Hän toimi Philippe Auguin, Thomas Hengelbrockin ja Stefan Solteszin avustajana. Staatsoper Stuttgartissa Engelen johti ensimmäiset oopperansa, joihin kuuluivat muiden muassa *[[Nürnbergin mestarilaulajat]]*, *[[Taikahuilu]]* ja *[[Idomeneo]]*. *[[Opernwelt]]*-lehti nimesi hänen ohjaamansa Ferruccio Busonin *[[Tohtori Faustus|Tohtori Faustuksen]]* "vuoden näytökseksi".

Engelen on esiintynyt sekä pianistina että kapellimestarina monien saksalaisten orkesterien ja Tokion filharmonisen orkesterin kanssa. Hän on johtanut Komische Oper Berlinin orkesteria sekä Stuttgartin kamariorkesteria ja toiminut Klangwerk-yhtyeen musiikillisena johtajana (1993–2003). Vuonna 2001 Het Collectief nimitti Engelenin vierailevaksi pääkapellimestariksi. Hänen kansainvälinen uransa on vienyt hänet muun muassa Koreaan, Italiaan, Venäjälle ja Turkkiin. Oopperaa hän on ohjannut Stuttgartin lisäksi muun muassa Leipzigin oopperassa.

BIS-levymerkillä on julkaistu levy *The Eight Sounds*, jolla Engelen johtaa Raschèr-saksofonikvartetin ja Stuttgartin kamariorkesterin tulkintoja Sally Beamishin, Steven Stuckyn sekä Chen Yin teoksista saksofoneille ja jousille.

## Lähteet
Margreta Elkins

**Margreta Elkins** (s. *Margaret Ann Enid Geater*; 16. lokakuuta 1930 Brisbane – 1. huhtikuuta 2009 Brisbane) oli australialainen mezzosopraano. Lapsena hän lauloi koulun kuorossa, osallistui laulukilpailuihin ja opiskeli myös pianonsoittoa. Hän avioitui 19-vuotiaana laivastossa työskennelleen Henry "Ike" Elkinsin kanssa.

Elkins lauloi muiden muassa Luciano Pavarottin, Maria Callaksen ja Joan Sutherlandin kanssa. Hän jäi kansainvälisellä urallaan Sutherlandin varjoon. Hän kuitenkin esiintyi Australian oopperan lisäksi muun muassa Covent Gardenissa. Australiassa hänen katsottiin laajalti kuuluvan maan suurimpien laulajien joukkoon. Elkins lauloi Benjamin Brittenin *[[Kesäyön unelma (Britten)|Kesäyön unelman]]* Lontoon-ensiesityksessä (1961) ja Michael Tippettin *[[King Priam]]in* ensimmäisessä Britannian-esityksessä (1962). Vuonna 1964 Elkins osallistui Noël Cowardin ja Margot Fonteynin kanssa Winston Churchillin 90-vuotisjuhlaesitykseen. Hän kieltäytyi tarjouksista päästä esiintymään Glyndebournen festivaalille, Metropolitan-oopperaan ja Bayreuthin oopperajuhlille.

Oopperoihin, joissa Elkinsillä oli rooleja, kuuluivat *[[Norma]]*, *[[Lucia di Lammermoor]]* (Donizetti) ja *[[Valkyyria (ooppera)|Valkyyria]]* sekä *[[Cavalleria rusticana]]* (2002), jonka esityksessä hän lauloi Queenslandin oopperassa vielä 72 vuoden iässä. Elkinsin levytysten joukossa on arvostettu tulkinta Edward Elgarin teoksesta *[[Sea Pictures]]*. Tällä levyllä häntä kuullaan Queenslandin sinfoniaorkesterin kanssa. Saksassa vuonna 2001 löydettiin 40 vuotta aiemmin tehty, pitkään kadonneenna ollut levytys, jolla Elkins laulaa aarian Malcolm Williamsonin säveltämästä *[[The Growing Castle]]sta*.

Elkins opetti Queenslandin konservatoriossa ja toimi opetustehtävissä myös Hongkongissa. Joan Priest kirjoitti Elkinsistä, Marilyn Richardsonista ja Lisa Gasteenista yhteisen elämäkertateoksen (*Flight of Divas*, 2004). Elkins oli Australian ritarikunnan jäsen vuodesta 1985 ja sai Queenslandin yliopistosta kunniatohtorin arvon 1986. Hän kuoli 78-vuotiaana, jolloin häntä jäivät kaipaamaan mies ja tytär.

## Lähteet
Pleuronectinae

**Pleuronectinae** on oikeasilmäkampelojen heimoon (Pleuronectidae) kuuluva kalojen alaheimo.

## Suvut
Alaheimoon kuuluu 27 sukua.
**[[Acanthopsetta]]*
**[[Atheresthes]]*
**[[Cleisthenes (suku)|Cleisthenes]]*
**[[Clidoderma]]*
**[[Dexistes]]*
**[[Embassichthys]]*
**[[Eopsetta]]*
**[[Glyptocephalus]]*
**[[Hippoglossoides]]*
**[[Hippoglossus]]*
**[[Hypsopsetta]]*
**[[Isopsetta]]*
**[[Kareius]]*
**[[Lepidopsetta]]*
**[[Limanda]]*
**[[Liopsetta]]*
**[[Lyopsetta]]*
**[[Microstomus]]*
**[[Parophrys]]*
**[[Platichthys]]*
**[[Pleuronectes]]*
**[[Pleuronichthys]]*
**[[Psettichthys]]*
**[[Pseudopleuronectes]]*
**[[Reinhardtius]]*
**[[Tanakius]]*
**[[Verasper]]*

## Lähteet
Latsuliitti

**Latsuliitti** on mineraali, jota käytetään korukivenä. Sen nimi tulee arabian- ja kreikankielisistä kiveä tarkoittavista sanoista. Kiteet ovat harvoin läpinäkyviä. Tällöin värisävy vaihtelee värittömän ja sinisen välillä. Kemiallinen kaava on MgAl2(PO4)2(OH)2.

## Esiintyminen
Latsuliittia esiintyy samoissa paikoissa andalusiitin, kyaniitin, granaatin ja muiden samankaltaisten mineraalien kanssa. Sitä on löydetty Yhdysvalloista ja Kanadasta.

## Lähteet

## Aiheesta muualla
* Webmineral: Lazulite Mineral Data 
* Mindat: Lazulite 
* Handbook of Mineralogy: Lazulite (pdf)
Miikka Kajander

**Miikka Juhani Kajander** (s. 5. lokakuuta 1971 Turku) on uransa lopettanut suomalainen jalkapalloilija. Hän oli pelipaikaltaan hyökkäävä keskikenttäpelaaja, joka tunnettiin urallaan kovasta laukauksestaan ja vapaapotkuistaan.

## Ura
Kajander on turkulaisen Åbo IFK:n kasvatti. Hän teki debyyttinsä ÅIFK:n miesten joukkueessa kaudella 1989 ja esiintyi II divisioonassa seitsemässä ottelussa. ÅIFK putosi kauden päätteeksi sarjatasoa alemmaksi. Kajanderin rooli kasvoi seuraavalle kaudelle ja hän oli III divisioonassa joukkueensa kolmanneksi paras maalintekijä yhdeksällä maalillaan. Kaudeksi 1991 Kajander siirtyi II divisioonan Pargas Idrottsföreningiin, jossa hän pelasi yhteensä neljän kauden ajan avainpelaajana ja teki useita maaleja vapaa- ja rangaistuspotkuista. PIF nousi kaudeksi 1994 uuden nimen saaneeseen Ykköseen, ja vaikka paraislaisten kausi päättyi 12. sijaan ja putoamiseen, löi Kajander läpi toisella sarjatasolla 12 maalillaan 24 ottelussa. Kajander esiintyi tällä ajanjaksolla myös ensimmäistä kertaa pääsarjassa oltuaan kahden ottelun ajan lainalla Tampereen Pallo-Veikoissa. Veikkausliiga-debyytti tapahtui 6. kesäkuuta 1993 pelatussa vierasottelussa Kuusysiä vastaan.

Vuonna 1995 Kajander teki sopimuksen Veikkausliigaan Tampereen Ilveksen kanssa. Hänen ensimmäinen kokonainen pääsarjakautensa sai räjähtävän alun Kajanderin tehdessä kymmenessä ensimmäisessä ottelussaan yhdeksän maalia. Vaikka sama tahti ei jatkunutkaan kauden loppuun asti, teki Kajander yhteensä 13 maalia ja esiintyi yhtä lukuun ottamatta jokaisessa sarjaottelussa. Onnistuneen kauden päätteeksi Kajander valittiin uuden vuoden liigatulokkaan palkinnon ensimmäiseksi saajaksi. Kansallisen läpimurtonsa tehtyään hän siirtyi kaudeksi 1996 Ruotsin toiselle sarjatasolle Motala AIF:n joukkueeseen, jossa hän esiintyi avauskokoonpanon pelaajana kahden vuoden ajan seuran sijoittuessa keskikastiin.

Ruotsin kausien jälkeen Kajander palasi Suomeen Vaasan Palloseuran riveihin. Hän saavutti uransa ensimmäisen ja ainoan mitalin VPS:n kanssa, kun joukkue sijoittui kaudella 1998 toiseksi Valkeakosken Hakan jälkeen. Yhden Vaasassa vietetyn vuoden jälkeen Kajander palasi Tampereelle juuri perustettuun Tampere Unitediin. Hän oli tärkeässä roolissa TamUn noustessa ensimmäisellä kaudellaan Veikkausliigaan tehden 20 ottelussa kahdeksan maalia. Kajander pelasi vielä muutamia liigaotteluita seuraavalla kaudella ja esiintyi myös yhteistyöseura Nokian Pyryn joukkueessa Ykkösessä. Hän lopetti uransa kauden 2000 jälkeen. Uransa jälkeen Kajander on toiminut Tampereen Ilveksen juniorivalmennuksessa.

## Saavutukset
*Vuoden liigatulokas 1995
*Suomen-mestaruushopea 1998

## Lähteet
The Continental

”**The Continental**” on Con Conradin säveltämä ja Herb Magidsonin sanoittama musiikkikappale vuoden 1934 elokuvasta *[[Continental – hupainen avioero]]*. Laulun esittivät elokuvassa Ginger Rogers, Erik Rhodes ja Lillian Miles, ja se soitetaan Rogersin ja Fred Astairen tanssikohtauksessa. Kappale palkittiin seuraavana vuonna Oscar-palkinnolla vastaperustetussa parhaan laulun kategoriassa. 

## Lähteet
Thinkfun

**Thinkfun** on pulmapelejä tekevä yritys jonka perustivat Bill Ritchie ja Andrea Barthello vuonna 1985. Thinkfunin tunnetuimpia pelejä ovat  Rush Hour ja Zingo.

## Lähteet
https://www.thinkfun.com/our_story
Lieksan Urheilijat

**Lieksan Urheilijat** (LU) on 13.2.1928 perustettu Pielisjärven kunnassa ja Lieksan kauppalassa ja nyttemmin Lieksan kaupungissa toimiva urheiluseura, jolla on nykyisin toimintaa yleisurheilussa, pesäpallossa ja lentopallossa.

Useita muitakin lajeja on LU:n ohjelmassa ollut. Jalkapallo ja jääpallo kuuluivat seuran lajivalikoimaan aina siihen saakka, kunnes paikkakunnalle perustettiin palloilun erikoisseura Lieksan Hurtat vuonna 1948. LU oli Suomen Palloliiton Joensuun piirin yksi neljästä perustajajäsenestä. Pesäpallo palautui Hurtilta Urheilijoille 1950-luvun lopulla ja seura nousi aina Suomensarjaan kaudella 1960.

Seuraa edustanut uimari Anne Lackman osallistui Barcelonan olympiakisoihin.. Kevääseen 1994 saakka uimarit edustivat vielä LU:ta, mutta siirtyivät sitten Lieksan Loiskeen uimareiksi.

## Lähteet
* Seuran sivut 

### Viitteet
ISON

**ISON** voi viitata seuraaviin asioihin:

*International Scientific Optical Network, kansainvälinen avaruusteleskooppiprojekti
*C/2012 S1, ISON-nimellä tunnettu komeetta
* 365756 ISON, päävyöhykkeen asteroidi.
Kuusaankoski

**Kuusaankoski**  on yksi Keski-Suomen suurimmista koskista. Sen kautta laskevat Vatianjärven vedet Saraaveteen Laukaan Kuusaan kylässä. Se kuuluu Keiteleen kanavareittiin. Se on suojeltu vuonna 1987 koskiensuojelulailla. Kosken keskivirtaama on  90 m³/s. Luontaisia saalislajeja ovat harjus, taimen, ahven, hauki sekä säynävä. Istukaslajeina ovat järvilohi, siika, harjus sekä taimen. Sallittuja kalastusmenetelmiä koskessa ovat heittokalastus sekä perhokalastus. Oman veneen käyttö on kielletty. Vain väkäsettömän koukun käyttö on sallittu.

## Historia

Rakentaminen on muuttanut Kuusaankosken olemusta 1860-luvulta alkaen. Ensimmäinen muutos oli kosken perkaaminen uittoa varten vuonna 1860: yläpuolinen Horhankoski perattiin kivettömäksi (nykyinen Horhanvirta). Vuonna 1862 kosken yli tehtiin ensimmäinen maantiesilta ja saaren kautta kulkeva venekanava. Maantiesillan länsirannalla on ollut kaksi sahaa ja Varjolan tilan mylly, itärannalla Saarikon tilan mylly. Kosken alapuolelle valmistui rautatiesilta vuonna 1898 ja sen viereen viime vuosikymmenillä maantiesilta. Kosken itäpuolelle rakennettiin vuosina 1990–1993 Keiteleen kanavaan kuuluva Kuusaan sulku, jonka putouskorkeus on noin 4 m.

## Lähteet

## Katso myös

* Kuusaansaaren paperitehdas

## Aiheesta muualla

* Kuusaankosken karttoja Vanhakartta.fi -palvelussa
Filippiinienkukastaja

**Filippiinienkukastaja** (*Dicaeum australe*) on kukastajien heimoon kuuluva varpuslintu.

## Levinneisyys
Filippiinienkukastajaa tavataan kotoperäisenä Filippiineillä. Sitä on kuvattu yleiseksi, ja sen kannankehitys on vakaa. Laji on luokiteltu elinvoimaiseksi.

## Lähteet
Punavatsakukastaja

**Punavatsakukastaja** (*Dicaeum haematostictum*) on kukastajien heimoon kuuluva varpuslintu.

## Levinneisyys
Punavatsakukastajaa tavataan kotoperäisenä Filippiineillä, missä sitä esiintyy Länsi-Visayasin alueella. Laji on luokiteltu elinvoimainen lajielinvoimaisksi. Sen kannaksi arvioidaan 10&nbsp;000 sukukypsää yksilöä.

## Elinympäristö
Punavatsakukastaja elää monenlaisissa ympäristöissä alangoilla ja mäillä yleensä alle 1&nbsp;000 metrin korkeudella merenpinnasta. Sitä tavataan luonnontilaisissa ja luonnontilattomissa metsissä, pensasalueilla sekä puutarhoissa.

## Lähteet
Mindoronkukastaja

**Mindoronkukastaja** (*Dicaeum retrocinctum*) on kukastajien heimoon kuuluva varpuslintu.

## Levinneisyys
Mindoronkukastajaa tavataan kotoperäisenä Filippiineillä. Lajin kannaksi arvioidaan 40&nbsp;000–160&nbsp;000 täysikasvuista yksilöä. Sen levinneisyysalue ja populaatio ovat pienet, ja populaatio on pienenemässä elinympäristöjen tuhoutumisen takia. Laji on luokiteltu silmälläpidettäväksi.

## Lähteet
Kolarin silta

**Kolarin silta** on Muonionjoen ylittävä, Ruotsin ja Suomen välinen maantiesilta Kolarin kylän eteläpuolella.

Valtiosopimus Kolarin sillan rakentamisesta solmittiin marraskuussa 1980. Sopimuksen mukaan sillan rakennutti Ruotsin tielaitos, ja kustannukset jaettiin valtioiden kesken tasan.

## Kolarin silta mediassa
Elokuvan *[[Napapiirin sankarit 2]]* yhdessä ulkokuvauskohtauksessa ajettiin Räihäsen (Timo Lavikainen) autolla Kolarin sillalla.

## Lähteet
Antimonitrisulfidi

**Antimonitrisulfidi** (Sb2S3) on epäorgaaninen antimonin sulfidi. Yhdistettä käytetään muun muassa väriaineena, tulitikuissa ja muiden antimoniyhdisteiden valmistamiseen. Luonnossa antimonitrisulfidia esiintyy stibniittimineraalissa.

## Ominaisuudet
Antimonitrisulfidilla on kaksi eri muotoa, jotka molemmat ovat huoneenlämpötilassa kiinteitä aineita. Kiteinen muoto on väriltään musta ja amorfinen antimonitrisulfidi on punaisenoranssia väriltään. Amorfinen antimonisulfidi muuttuu kuumennettaessa noin 200&nbsp;°C:n lämpötilaan. Antimonitrisulfidi ei liukene veteen, mutta väkevät hapot, kuten suolahappo kykenevät liuottamaan yhdisteen. Se liukenee emäksisiin liuoksiin tai sulfidiliuoksiin muodostaen tioantimonaatti-ioneja (SbS2-) tai hapen läsnä ollessa tetratioantimonaatti-ioneja (SbS43-).

## Valmistus ja käyttö
Antimonitrisulfidia voidaan valmistaa kuumentamalla metallista antimonia tai antimonitrioksidia rikin kanssa. Teollisesti yhdistettä valmistetaan tyypillisesti kuumentamalla antimoniittimineraalia. Antimonitrisulfidia voidaan tuottaa myös antimonitrikloridin ja rikkivety- tai natriumtiosulfaattiliuoksen välisellä reaktiolla.

Antimonitrisulfidia käytetään tulitikkujen päissä, ilotulitteissa ja yhdessä kloraattien kanssa nalleissa. Muita käyttökohteita ovat muun muassa lasin värjääminen rubiininpunaiseksi, metallisen antimonin ja antimoniyhdisteiden valmistus sekä väriaineena.

## Lähteet
Bryce Rohde

**Bryce Benno Rohde** (12. syyskuuta 1923 – 26. tammikuuta 2016) oli australialaissyntyinen, Yhdysvaltoihin muuttanut jazzpianisti. Hän syntyi Hobartissa ja aloitti klassisen pianoharrastuksen 11-vuotiaana Adelaidessa. Parikymppisenä Benny Goodmanin ja Artie Shawin musiikkiin tutustuminen innoitti Rohden tekemään jazzsovituksia. Vuonna 1953 hän oli mukana perustamassa Australian Jazz Quartetia(/Quintetia), joka äänitti kymmenen albumia. Se kiersi laajasti Kanadassa ja Yhdysvalloissa muiden muassa Oscar Petersonin, Miles Davisin, Stan Getzin, Woody Hermanin, Count Basien, Art Blakeyn, George Shearingin ja Dave Brubeckin kanssa. Rohden yhteistyökumppaneihin kuului myös Bruce Cale.

Vuonna 1958 Rohde perusti Sydneyssä Bryce Rohde Quartetin. Hän asettui pysyvästi Yhdysvaltoihin vuonna 1965 ja asui sittemmin San Franciscossa. Hän jatkoi laajamittaista esiintymistä ja teki yli 60 alkuperäistä jazzsävellystä.

## Lähteet
Keltakruunukukastaja

**Keltakruunukukastaja** (*Dicaeum anthonyi*) on kukastajien heimoon kuuluva varpuslintu.

## Levinneisyys
Keltakruunukukastajaa tavataan kotoperäisenä Filippiineillä. Lajin levinneisyysalue ja populaatio ovat pienet, ja populaatio on pienenemässä elinympäristöjen tuhoutumisen takia.

## Elinympäristö
Keltakruunukukastaja elää sammaleisissa metsissä yli 800 metrin korkeudella merenpinnasta.

## Lähteet
Kvaløysletta

**Kvaløysletta** on kaupunginosa Tromssassa Norjan Tromssan läänissä. Kvaløysletta sijaitsee Norjan viidenneksi suurimman saaren Kvaløyan itäosassa Sandnessundin salmen ääressä, ja se on yhteydessä Tromsøyan saareen ja siellä sijaitsevaan kaupungin keskustaan Sandnessundbrua-sillan välityksellä. Kvaløyslettassa on noin 9000 asukasta.
Luettelo suomalaisista sarjakuvista

Tämä on luettelo suomalaisista sarjakuvista.

## Luettelo

* Aleks Revel
* Anabasis
* B. Virtanen
* Eero
* Egomania
* Eläkeläinen muistelee
* F1-toons
* Fingerpori
* Finnish Nightmares
* Hemmo Paskiainen
* Hermolomamatka
* Herra Kerhonen
* Herra Ylpön perse
* ICCL
* Ilman naista
* Isä Ruben
* Janne Ankkanen
* Jasso-kissa
* Joonas
* Julli
* Kalkkaro

* Kamala luonto
* Kapteeni Kanki
* Kapteeni Kuolio
* Keiju & Menninkäinen
* Kieku ja Kaiku
* Kirjaston kissat
* Kiroileva siili
* Kolme rumaa Teroa
* Koskisen perhe
* Kramppeja & nyrjähdyksiä
* Kung fu -poliisit
* KyöPelit
* Lempi
* Loikan vuoksi
* Lordin sarjakuvat
* Malinen
* Matti Melkonen
* Miihkali
* Mikrokivikausi
* Mikrokosmos
* Minna & miehet

* Musta hevonen
* Muumipeikko
* Mämmilä
* Naapurit
* Naisen kanssa
* Nakki ja Tappi
* Nanna
* Nyrok City
* Office Animals
* Oswald
* Paholaisen morsian
* Paikallisuutisia
* Pekka Puupää
* Pekko
* Pelimiehet
* Peräsmies
* Pikku Närhi
* Pikselinviilaajat
* Potaatit
* Praedor
* Professori Itikainen

* Punaniska
* Pätkittäin käy kateeksi
* Pölhölä ja Pöhköläinen
* Pöyrööt
* Rieku ja Raiku
* Rymy-Eetu
* Sarasvatin hiekkaa
* Sekametsä
* Sosiaalisesti rajoittuneet
* Suomen sotien Korkeajännitys
* Tassutellen
* Teuvo Lyly
* Turrikaanien yö
* U.S.A. Fighters
* Unto Uneksija
* Vanhat herrat
* Vartijat
* Viivi ja Wagner
* Viljo ja Esteri
* Väinämöisen paluu
Weberin–Fechnerin laki

**Weberin–Fechnerin laki** on äänen ja valon aistimisessa pätevä psykofyysinen säännönmukaisuus, joka liittyy ärsykkeen ja sitä vastaavan aistimuksen voimakkuuksien väliseen yhteyteen. Sen mukaan pienin havaittava muutos on suoraan verrannollinen alkuperäisen ärsykkeen voimakkuuteen.  Laki on saanut nimensä Ernst Heinrich Weberin ja Gustave Fechnerin mukaan.

## Lähteet
Matthew Lowton

**Matthew Lowton** (s. 9. kesäkuuta 1989 Chesterfield) on englantilainen jalkapalloilija, joka edusti kausina 2015–2023 Englannin Valioliigassa ja mestaruussarjassa pelannutta Burnleytä sekä viimeisen kauden jälkipuoliskolla lainasopimuksella mestaruussarjassa Huddersfieldia. Hän on pelipaikaltaan oikea laitapuolustaja. Hänen pituutensa on 180 senttimetriä ja painonsa 78 kiloa. Lowton siirtyi kasvattajaseurastaan Sheffield Unitedista Aston Villaan kesällä 2012 ja edelleen Burnleyyn kesällä 2015. Hän pelasi lainasopimuksella Unkarin pääsarjaseura Ferencvárosissa vuonna 2009 ja Huddersfieldissa 2023.

Lowton on pelannut Valioliigassa kauden 2022–2023 loppuun mennessä 231 ottelua, näistä Aston villassa 72 ja Burnleyssä 159 ottelua. Hän on tehnyt neljä maalia, joista kaksi ensimmäisellä valioliigakaudellaan 2012–2013 Aston Villassa ja loput kaksi Burnleyssä kausilla 2020–2021 ja 2021–2022.

## Lähteet
* http://www.avfc.co.uk/page/PlayerProfiles/0,,10265~50942,00.html
* http://www.transfermarkt.co.uk/en/matthew-lowton/profil/spieler_102258.html
Andy Wilkinson

**Andy Wilkinson** (s. 6. elokuuta 1984 Stone) on englantilainen jalkapalloilija. joka edustaa Englannin Valioliigassa pelaavaa Stokea. Hänen pelipaikkansa on oikea laitapuolustaja, pituutensa 180 senttimetriä ja painonsa 70 kiloa. Wilkinson on edustanut Stokea vuodesta 2004 lähtien.

## Lähteet
* http://www.stokecityfc.com/team/player-profile/index.aspx?playerid=235593&tcmuri=133482
* http://www.transfermarkt.co.uk/en/andy-wilkinson/profil/spieler_13616.html
Xiao Hongmei

**Xiao Hongmei** () on kiinalainen alttoviulisti. Hän voitti ensimmäisen palkinnon Geneven kansainvälisessä musiikkikilpailussa vuonna 1987 ja sai myös Patek Philippe -suurpalkinnon. Hän on esiintynyt kansainvälisesti resitaaleissa ja solistina orkesterien kanssa: hän on työskennellyt yhteensä 14 orkesterin kanssa eri puolilla maailmaa. Kamarimuusikkona Xiao on puolestaan tehnyt yhteistyötä esimerkiksi Yo-Yo Manin, Joseph Silversteinin ja Cho Liang Linin kanssa.

Xiaoa on kutsuttu Yhdysvaltain taiteelliseksi suurlähettilääksi. Hän kantaesitti Alfred Schnittken alttoviulukonserton Orchestre de la Suisse Romanden kanssa Genevessä. Hänen levytystensä joukossa ovat tulkinnat Frank Martinin *Balladista alttoviululle ja orkesterille*, Béla Bartókin alttoviulukonsertosta sekä Ernest Blochin koko tuotannosta alttoviululle ja orkesterille. Vuonna 2013 Xiao sai kutsun toimimaan tuomarina Kansainvälisessä Lionel Tertis -alttoviulufestivaalissa ja -kilpailussa Yhdistyneessä kuningaskunnassa.

Xiao Hongmei valmistui Shanghain konservatoriosta. Hän täydensi opintojaan Yhdysvalloissa ja valmistui siellä vielä Stony Brookin yliopistosta. Xiao on itse opettanut Arizonan yliopiston musiikkikoulussa ja Michiganin yliopistossa. Hän on toiminut Minnesotan orkesterin pääalttoviulistina ja on ollut vierailevana professorina Eastman School of Musicissa.

## Lähteet
Edvard Julius Mellberg

**Edvard Julius Mellberg** (2. heinäkuuta 1842 Pietarsaari – 8. maaliskuuta 1905 Helsinki) oli suomalainen opettaja, joka sai professorin arvon. 

Mellbergin vanhemmat olivat raatimies Carl Johan Mellberg ja Johanna Lovisa Malm. Hän valmistui filosofian kandidaatiksi 1863 ja tuli Vaasan lukion matematiikan lehtoriksi 1865. Mellbergin kokeellisen fysiikan väitöskirja oli vuonna 1871 valmistunut *Om ytspänning hos vätskor*. Vuonna 1876 Mellberg julkaisi matematiikan professorin viran hakua varten tutkimuksen *Teorin för Determinant-kalkylen*.  Vuonna 1878 hänestä tuli Ruotsalaisen normaalilyseon yliopettaja. Väitöskirjassaan ja muissakin tutkimuksissaan Mellberg käsitteli nesteen viskositeettia. Hän julkaisi tutkimuksia myös  värisokeudesta. Mellberg julkaisi 1881 ja 1885 uudet laitokset edeltäjänsä Julius Bergrothin algebran ja geometrian oppikirjoista ja 1895 oman algebran oppikirjansa. Mellbergin tunnetuin oppikirja  oli 1887 ilmestynyt *Lärobok i fysik*. Professorin arvo hänelle myönnettiin 1895.Mellbergin puoliso vuodesta 1865 oli Lydia Moliis (k. 1929).

## Lähteet

## Aiheesta muualla
*  Om ytspänningen hos vätskor: Akademisk Afhandling, Edvard Julius Mellberg (1871) (Viitattu 13.11.2013)
Värtsilän Teräs

**Värtsilän Teräs** (VäTe) on 30. lokakuuta 1933 rekisteröity, alkujaan Värtsilässä ja sodan jälkeen Tohmajärven Uusi-Värtsilässä toiminut urheiluseura. Seura on tällä hetkellä *uinuva*, sillä ei ole ollut toimintaa vuosikymmeniin. Seura omisti vielä vuonna 2013 Peijonniemen koulun kentän.

1930-luvulla Teräksessä pelattiin sekä jalkapalloa että jääpalloa ja seura liittyi Suomen Palloliiton Karjalan piiriin. Piirin jakauduttua vuonna 1938 Teräs jäi Sortavalan piiriin, mutta piirin tultua sodan seurauksena lakkautetuksi VäTe liittyi Joensuun piiriin 1943. Lyhyitä katkoksia lukuun ottamatta se oli piirin jäsenenä aina vuoteen 1969 saakka.

Pesäpallossa VäTe osallistui aluemestaruuskilpailuihin Itä-Karjalan alueella voittaen aluemestaruuden useita kertoja. Kaudeksi 1939 joukkue nousi Välisarjaan, joka oli tuolloin maan toiseksi korkein sarjataso. Sijainnistaan johtuen VäTe pelasi pesäpallon piirinmestaruuksista SVUL:n Pohjois-Karjalan piirissä, voittaen ensimmäisen mestaruutensa vuonna 1935.

Sodan seurauksena vain pieni osa Värtsilän kunnasta jäi Suomen rajojen sisälle, vaikka se säilyttikin itsenäisen kunnan aseman. Värtsilän Teräksen toiminta siirtyi Tohmajärven kunnan puolelle Uuteen-Värtsilään. 

Seuran ohjelmassa olivat myös yleisurheilu ja talvisin hiihto sekä mäkihyppy.

Värtsilän Teräksen Naisvoimistelijat rekisteröitiin omaksi yhdistyksekseen 4. kesäkuuta 1957.

## Lähteet
Karnalliitti

**Karnalliitti** on halogenideihin eli halideihin kuuluva mineraali. Kemiallinen kaava on KMgCl3•6H2O. Karnalliitti on ominaisuuksiltaan fluoresoiva, nopeasti veteen liukeneva ja suolan makuinen. Se ei kiteydy helposti vettä haihduttamalla. Mineraali on nimetty preussilaisen kaivosinsinöörin Rudolph von Carnallin (1804–1874) mukaan.

## Esiintyminen
Karnalliittia esiintyy samoissa paikoissa kuin muun muassa sylviittiä, kainiittia ja kieseriittiä. Sitä on löydetty Saksasta, Yhdysvalloista ja Venäjältä.

## Lähteet

## Aiheesta muualla
* Webmineral: Carnallite Mineral Data 
* Mindat: Carnallite 
* Handbook of Mineralogy: Carnallite  (pdf)
Bruce Cale

**Bruce Cale** (s. 1939 Leura, Uusi Etelä-Wales) on australialainen jazz-kontrabasisti ja säveltäjä. Hän varttui Katoombassa ja aloitti 9-vuotiaana viulunsoiton. 18-vuotiaana hän oli jo aloittanut ammattimaisen työskentelyn kontrabasistina Sydneyssä. 1960-luvun alussa Cale kuului Bryce Rohden kvartettiin, joka on historiallisesti huomattava kokoonpano maassaan. Vuonna 1965 Cale muutti Englantiin. Hänelle myönnettiin siellä Down Beat Jazz Study Grant, jonka turvin hän lähti vuonna 1966 Yhdysvaltoihin, jossa hän vietti yksitoista vuotta. Hänen yhteistyökumppaneitaan olivat Rohden lisäksi Phil Woods, John Handy, Zoot Simms, Ernie Watts, Toshiko Arkiyoshi, John Klemmer ja Mike Nock.

Cale on säveltänyt jazzin lisäksi myös nykytaidemusiikkia. Vuonna 1974 hän sai tilauksen kirjoittaa suurimuotoinen teos saksofonisti John Coltranelle. Teokset *Iron Cross* ja *Kookaburra* saivat kantaesityksensä vuonna 1974 Los Angelesin filharmonisen orkesterin tulkitsemina. Palattuaan Australiaan 1977 Cale perusti oman kvartetin ja pienen jazzorkesterin. Ian Shanahan kantaesitti Calen sävellyksen *Cullenbenbong* (bassohuilulle ja temppelikelloille, 1989) sekä Australiassa että Japanissa. Kappale toi säveltäjälleen Adolf Spivakovsky -stipendin. Vuonna 1992 Calelle myönnettiin *Fellowship of Australian Composers Prize* sävellyksestä *Breeze in the chimes of time* sekä Jean Bogan -palkinto soolopianosävellyksestä *Coalesce*.

Cale on teoksissaan muun muassa yhdistellyt afroamerikkalaisia, brasilialaisia ja nykyeurooppalaisia rytmejä. Hän on joissain sävellyksissä hyödyntänyt improvisaatiota. Hänen orkesteriteoksiaan on julkaistu levytettyinä. Hän sai oppia George Russellilta.

## Lähteet
Pentti Kalliokoski

**Pentti Juhani Kalliokoski** (s. 1947) on suomalainen ympäristöhygieenikko. Hän oli Kuopion yliopiston ympäristöhygienian professori vuosina 1980–2011. Hänen tutkimusalaansa on kemian työhygienia. Hän toimi yliopiston hallinnossa myös dekaanina ja vararehtorina.

Kalliokoski jäi eläkkeelle syksyllä 2011.

## Lähteet
Erika Mahringer

**Erika Mahringer** (16. marraskuuta 1924 Linz – 30. lokakuuta 2018) oli itävaltalainen alppihiihdon olympia- ja MM-mitalisti. Hän edusti aktiiviurallaan Turnerschaft Innsbruckia.

Mahringer saavutti St. Moritzin olympialaisissa 1948 pronssia pujottelussa ja alppiyhdistetyssä. Aspenin MM-kilpailuissa 1950 hän oli toinen sekä syöksylaskussa että pujottelussa. Oslon olympialaisissa 1952 hän sijoittui syöksylaskussa neljänneksi. Åren MM-kilpailujen 1954 alppiyhdistetyssä hän oli niin ikään neljäs.

## Lähteet